
Godkjenning av møteinnkalling og agenda

Referat fra møte 25.08.2026
Endelig referat er godkjent på sirkulasjon lagt ut på programrådets nettsider.

Orienteringssaker
Læringsmiljøundersøkelsen v/Bogdana

Oppsummering: 90 studenter har svart på undersøkelsen. Resultatene tegner et bilde av et studieprogram med høy trivsel, svært sterk intensjon om å fullføre, et godt faglig og sosialt miljø og positive vurderinger av praksisnær undervisning og yrkesrelevans. Aktuelle utviklingsområder er synliggjøring og tilgjengelighet av faglige tilbud, oppfølging av studenttilbakemeldinger, sosial inkludering ved sen oppstart og tilrettelegging for studenter i ulike livssituasjoner.


Studiesaker 

Diskusjonssaker 
SAK PR/14-26 Emnegjennomgang FARM1150
Til stede: Emneansvarlig Ole Andreas Løchen Økstad

Emneansvarlig presenterte FARM1150 i lys av emneevalueringene for våren 2026. FARM1150 er et grunnleggende emne som danner basis for videre emner i studieprogrammet. Presentasjonen omfattet blant annet emnets oppbygning, undervisningsformer, obligatoriske aktiviteter og videre utviklingsarbeid.

Strykprosenten var, på lik linje med de parallelle emnene FARM1130 og FARM1140, 35,3 % i 2025 og 16,9 % i 2026. Mulige forklaringer som ble diskutert, var koordinering mellom undervisere, studentaktivitet og balansen mellom forelesning og selvstudium. Det ble også vist til at overgangen til universitetsstudier og engelskspråklig pensum kan være krevende for enkelte studenter.

Fra våren 2026 er kollokviene gjort delvis obligatoriske, med krav om 50 % oppmøte i hver halvdel av semesteret. Enkelte av laboratorierapportene er forkortet og kan ferdigstilles med veiledning i laboratoriet. Det er også gjennomført endringer i kollokvieopplegget, bruk av læringsassistenter, læringsutbyttebeskrivelser og Canvas-strukturen. Canvas-rommet ble vurdert som oversiktlig etter omleggingen.

Fra våren 2027 reduseres undervisningsomfanget fra 98 til 87 timer og et betraktelig antall tradisjonelle forelesninger erstattes av seminarundervisning. Emnet organiseres i tematiske moduler med introduksjonsforelesning, selvstudium og studentaktive læringsformer i kollokvier, laboratorieøvelser og seminarer. Hver modul avsluttes med et seminar med blant annet casearbeid, diskusjon og oppsummering. Målet er en tydeligere struktur, økt studentaktivitet og bedre sammenheng mellom undervisningstemaene.

Det arbeides videre med koordinering av undervisningen, blant annet ved at samme underviser i større grad følger sammenhengende temaer. Programrådet tok orienteringen til etterretning, hadde en fin diskusjon med emneansvarlig, og støtter det pågående utviklingsarbeidet i emnet.

Eventuelt 

Nye studentmedlemmer
Martin Kratzsch har trådt ut av programrådet. Bendik Gropen og Anders Egeberg Bratlie er kommet inn som nye studentmedlemmer. Ludvik Lindgren Grov er ny vara.
Neste møte
Neste programrådsmøte avholdes 29. januar 2027. På dette møtet avklares hvilket emne som skal gjennomgås på det påfølgende møtet.

